  Виталий Пронин Тол шуныт улэмен, кибыослэн лыдзы йылэмын.Лемтэйёсты быдтонлы Иж город 528 сюрс манет висъяны чакла. Май-июнь толэзьёсы нимысьтыз суретъёсын пазямын луозы город бордысь куд-ог тэльёс.Вир юисьёслэсь сузяны чакламын 176 гектар вылысь тэльёс, возьёс - татӥ тужгес трос поръяло адямиос. Сыӵе интыос пӧлы, кылсярысь, шедемын «Столица» вуз карон бордысь, «Чекерил» спорткомплекс вӧзысь, Южной шай котырысь куакъёс, нюлэсъёс.Роспотребнадзорысь специалистъёс ало: тол шуныт улэмен, кибыослэн лыдзы йылэмын. Соин ик шуге-леке вуонтэм вылысь али ик сюлмаськоно. Энцефалитлы пумит вакцина вань - сое пуктыны али ӵапак дырыз. 17 аресозь нылпиослы со дунтэк лэсьтӥське. Мӧйыослы вакчина 800 манетысен  1 сюрс 200 манетозь сылэ.Элина Васильева Туспуктӥз А. Горбунов  